Document ID: 31992R2387

ΚΑΝΟΝΙΣΜΟΣ (ΕΟΚ) αριθ. 2387/92 ΤΗΣ ΕΠΙΤΡΟΠΗΣ της 13ης Αυγούστου 1992 που τροποποιεί τον κανονισμό (ΕΟΚ) αριθ. 1116/92 περί της εκτελέσεως μέτρων για την έρευνα της αγοράς στο εσωτερικό και εξωτερικό της Κοινότητας στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 περί εισφοράς συνυπευθυνότητας και μέτρων που προορίζονται για τη διεύρυνση της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1374/92 (2), και ιδίως το άρθρο 4,
Εκτιμώντας:
ότι το άρθρο 5 παράγραφος 1 του κανονισμού (ΕΟΚ) αριθ. 1116/92 της Επιτροπής (3), προβλέπει ότι οι αρμόδιοι οργανισμοί εξετάζουν τις υποβληθείσες προτάσεις και τις διαβιβάζουν στην Επιτροπή συνοδευόμενες από αιτιολογημένη γνώμη μέχρι την 1η Σεπτεμβρίου 1992- ότι θα πρέπει να παραταθεί κατά ένα μήνα η εν λόγω προθεσμία, λαμβανομένων υπόψη του ιδιαίτερα σημαντικού αριθμού των υποβληθεισών προτάσεων από τους αρμόδιους οργανισμούς, καθώς και των αναγκών να συλλεχθούν συμπληρωματικές πληροφορίες έτσι ώστε να παρασχεθεί η δυνατότητα στους εν λόγω οργανισμούς να διατυπώσουν αιτιολογημένη γνώμη έχοντας πλήρη γνώση του θέματος-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 5 παράγραφος 1 του κανονισμού (ΕΟΚ) αριθ. 1116/92 η ημερομηνία "1η Σεπτεμβρίου 1992" αντικαθίσταται από την ημερομηνία "1η Οκτωβρίου 1992".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Αυγούστου 1992.

Labels: 3
17